b'\n_START_ARTICLE_\nTroldsalen\n_START_PARAGRAPH_\nTroldsalen ble bygget som en kammermusikksal for Edvard Grieg Museum Troldhaugen i 1985. Frem til da hadde museets konserter blitt avholdt i selve villaen, med tilh\xc3\xb8rere plassert inne i stuene s\xc3\xa5vel som ute i hagen. P\xc3\xa5 grunn av \xc3\xa5pningen av den nye hovedveien til Bergen Lufthavn Flesland m\xc3\xa5tte man, p\xc3\xa5 grunn av lyd fra trafikken, slutte med \xc3\xa5 la konsertpublikum sitte utend\xc3\xb8rs. Arkitektene Peter Helland-Hansen og Sverre Lied fikk da i oppdrag \xc3\xa5 lage en egnet konsertsal i Trolddalen, like ved Griegs villa. Konsertsalen ble \xc3\xa5pnet av kong Olav V 25. mai 1985. Salen har plass til 200 tilh\xc3\xb8rere og er kjent for sin gode akustikk for fremf\xc3\xb8ring av kammermusikk. \xc3\x85rlig arrangeres over 300 konserter i Troldsalen. Hvert \xc3\xa5r deles Griegprisen ut i Troldsalen.'